Polisie vat R11 miljoen by boer oor renosterstroperyFoto: SAPD Brig. Hangwani Mulaudzi, ŉ polisiewoordvoerder, sê in ŉ verklaring die Valke, nasionale vervolgingsgesag en die departement van omgewingsake se beslagleggingseenheid het gister op Jacques Els (40) se plaas Doornhoek toegeslaan. Mulaudzi sê Els het na bewering die bates deur misdaad verkry. Die polisie het onder meer beslag gelê op Els se Toyota Fortuner, Toyota Hilux-bakkie, twee motorfietse en huishoudelike goedere. Daar is ook beheer oorgeneem van Els se twee bankrekeninge. Els is sowat twee weke gelede tot agt jaar tronkstraf gevonnis weens renosterstropery. Hy is ook ŉ boete van R1 miljoen opgelê. Volgens Mulaudzi het Els tussen 2009 en 2010 in minstens 38 renosterhorings handel gedryf. Hy het nie die nodige permitte gehad nie.